Viktoras Karmonas

Viktoras Karmonas (1945 m. balandžio 20 d. Dvilonyse, Švenčionių valsčiuje – 2025 m. lapkričio 5 d.)IN MEMORIAM VIKTORUI KARMONUI. Radviliškio Vaižganto progimnazija. 2025-11-06. Nuoroda tikrinta 2025-11-06. – Lietuvos pedagogas, ilgametis Radviliškio Vaižganto gimnazijos fizikos mokytojas ekspertas, kosminio modeliavimo treneris. 

 Biografija 
1953–1957 m. mokėsi Dvilonių pradinėje mokykloje, 1957–1960 m. – Strūnaičio 7-metėje mokykloje, 1960–1963 m. – Švenčionėlių 1-ojoje vidurinėje mokykloje, 1963–1968 m. studijavo Vilniaus pedagoginio instituto Fizikos fakultete.
miniatiūra|160px|left|V. Karmono muziejaus bukletas

Baigęs pedagoginį institutą, išvyko dirbti mokytoju į Radviliškį, kur nuo 1968 m. dėstė fiziką ir astronomiją. Nuo 1972 m. vadovavo Radviliškio rajono fizikos mokytojų metodiniam būreliui. Buvo moksleivių raketų modeliavimo būrelio vadovas. Su moksleiviais – raketų modeliuotojais – daugelį metų buvo respublikinių ir užsienio varžybų nugalėtojas, prizininkas. Pedagogo auklėtiniai sudarė Lietuvos rinktinės, atstovavusios buvusios Tarybų Sąjungos, vėliau kitų užsienio šalių čempionatuose, branduolį.

Radviliškio Vaižganto progimnazijos patalpose 2017 m. buvo įkurtas Viktoro Karmono kosminio modeliavimo muziejus, kuriame sukaupta ekspozicija nuo 1995 m., kai pradėta dalyvauti Europos ir pasaulio čempionatuose. 

 Šeima 
Žmona – Nijolė, biologijos mokytoja; sūnus – Audrius, fizikos mokytojas.

 Įvertinimas 
 Kūno kultūros ir sporto departamento atminimo medalis „Už nuopelnus Lietuvos sportui“ (2017).
 Radviliškio Garbės piliečio vardas (2007).

 Šaltiniai 

 Nuorodos 
 Biografija (radviliskiobiblioteka.lt) 
 41 metus - paskui mokinio svajonę
 „Gyvenimo laimėjimas - 46-erius metus mane supęs gabus jaunimas“

Kategorija:Lietuvos mokytojai ekspertai
Kategorija:Lietuvos miestų ir rajonų garbės piliečiai
Kategorija:Apdovanotieji medaliu Už nuopelnus Lietuvos sportui
Kategorija:Modeliavimo sportas